CELEX: 
Language: hu
Date: 2017-11-15 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az (EU) 2016/1238 felhatalmazáson alapuló bizottsági rendeletnek az állami intervencióra és a magántárolási támogatásra jogosult tej és tejtermékek minőségi jellemzői és összetételükre vonatkozó követelmények tekintetében történő módosításáról

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               A közös agrárpolitika (KAP) 2013. évi reformja megerősítette, hogy az állami intervenció és a magántárolási támogatás rendszerét – mint a KAP-nak a mezőgazdasági termékpiacok közös szervezésének létrehozásáról szóló, 2013. december 17-i 1308/2013/EU európai parlamenti és tanácsi rendeletben (a közös piacszervezésről szóló rendelet) meghatározott két legfontosabb piaci intézkedését – továbbra is fenn kell tartani.
            
            
               A 273/2008/EK bizottsági rendeletben ismertetett elemzési módszerek közül több 2008 óta nem került frissítésre, és felülvizsgálatra szorul, különösen a módszerek megfelelősége és nem utolsó sorban a tagállamokra és az üzemeltetőkre háruló elfogadható igazgatási terhek és költségek szempontjai tekintetében. Ezért az állami intervenció és a magántárolási támogatás céljaira vonatkozó elemzési módszerekről szóló rendeletet hatályon kívül kell helyezni és helyébe olyan egyszerűsített szabályozást kell léptetni, amely összhangban van a Lisszaboni Szerződéssel és a vonatkozó alap-jogiaktusokban meghatározott felhatalmazásokkal. Ezenkívül a másodlagos jog új felépítése értelmében az állami intervenció és a magántárolási támogatás hatálya alá tartozó termékek elemzési módszereire vonatkozó jelenleg különálló rendeleteket integrálni kell a fent említett intézkedésekre vonatkozó, felhatalmazáson alapuló és végrehajtási horizontális jogszabályokba.
            
            
               A harmonizáció érdekében előírták a módszerek átfogó átvilágítását, hogy biztosítani lehessen az állami intervenció keretében felvásárolt vagy magántárolási támogatásra jogosult tejtermékek minőségének ellenőrzését, valamint a bizottsági rendeletek vonatkozó rendelkezéseinek egyszerűsítését.
            
            
               Az elemzési módszertanban bevezetett számos technikai javítás következtében az állami intervenció és a magántárolási támogatás hatálya alá tartozó egyes tejtermékek minőségi jellemzőit és összetételükre vonatkozó követelményeket felül kell vizsgálni. Eközben jobban figyelembe vették a tejtermékekre vonatkozó higiéniai előírásokra vonatkozó uniós szabályokat. Ezért az állami intervenció keretében történő felvásárlás és magántárolás esetén a tejtermékekre vonatkozó minőségi paramétereket aktualizálni kell. Erre a frissítésre e felhatalmazáson alapuló rendelet és egy ezzel párhuzamos végrehajtási rendelet révén kerül sor. Az egységesség, jogalkotási következetesség és jogbiztonság biztosítása és a joghézag elkerülése érdekében ezt a felhatalmazáson alapuló rendeletet a végrehajtási rendelettel egy időben indokolt jóváhagyni és alkalmazni.
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               A Bizottság a 2016. november és 2017. július közötti időszakban a közös piacszervezéssel foglalkozó szakértői csoport ülésein megvitatta a végrehajtási és felhatalmazáson alapuló jogi aktusok tervezetét a tagállamok által kijelölt szakértőkkel, és figyelembe vette az e konzultációk során kifejtett véleményeket és álláspontokat.
            
            
               A végrehajtási és felhatalmazáson alapuló rendelet tervezetéről a 2017. szeptember 8-tól október 6-ig terjedő, négyhetes időszak során a jogalkotás minőségének javításával foglalkozó portálon nyilvános konzultáció folyt. Összesen tervezetenként egy-egy hozzászólás érkezett. 
            
            
               Az Európai Parlament szakértőit e megbeszélések mindegyikéről tájékoztatták és minden ülésre meghívták.
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               A felhatalmazáson alapuló jogi aktus a termékeknek az érintett program keretében való támogathatóságára vonatkozó feltételek tekintetében módosítja az (EU) 2016/1238 felhatalmazáson alapuló rendeletet, figyelembe véve a termékek különböző jellegét, különös tekintettel tejre és a tejtermékekre vonatkozó elemzési követelményekre.
            
            
               A harmonizált ellenőrzések biztosítása érdekében az előírt paraméterek tekintetében küszöbértékeket kell meghatározni. Következésképpen az állami intervencióra vonatkozó felhatalmazáson alapuló horizontális rendeletet aktualizálni kell, hogy összhangba kerüljön az új végrehajtási szabályokkal.
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2017.11.15.)
            
            
               az (EU) 2016/1238 felhatalmazáson alapuló bizottsági rendeletnek az állami intervencióra és a magántárolási támogatásra jogosult tej és tejtermékek minőségi jellemzői és összetételükre vonatkozó követelmények tekintetében történő módosításáról 
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre
                  1
                és különösen annak 19. cikke (1) bekezdésének a) pontjára,
            
         
         
            
               mivel:
            
            
               (1)Az (EU) 2016/1238 felhatalmazáson alapuló bizottsági rendelet
                  2
                megállapítja az állami intervencióra és a magántárolási támogatásra jogosult tej és tejtermékek minőségi jellemzőit és összetételükre vonatkozó követelményeket.
            
            
               (2)A tej és tejtermékek elemzésére és minőségi értékelésére vonatkozó módszertanban végbement technikai fejlődésnek köszönhetően, és a tejtermékekre vonatkozó higiéniai előírásokra vonatkozó uniós szabályok összehangolása érdekében felül kell vizsgálni az állami intervenció és a magántárolási támogatás hatálya alá tartozó egyes tejtermékek minőségi jellemzőit és összetételükre vonatkozó követelményeket. 
            
            
               (3)Az (EU) 2016/1238 bizottsági felhatalmazáson alapuló rendelet IV. és V. mellékletét ezért ennek megfelelően módosítani kell. 
            
            
               ELFOGADTA EZT A RENDELETET:
            
            
               1. cikk
            
            
               Az (EU) 2016/1238 felhatalmazáson alapuló rendelet mellékletei a következőképpen módosulnak:
            
            
               a) a IV. melléklet II. részének helyébe az e rendelet I. mellékletében szereplő szöveg lép. 
            
            
               b) az V. melléklet II. részének helyébe az e rendelet II. mellékletében szereplő szöveg lép. 
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő hetedik napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2017.11.15.
            
            
               
                     a Bizottság részéről
               
               
                     elnök
                     Jean-Claude JUNCKER
               
            
         
         
            
                  
                     (1)
                  
                        HL L 347., 2013.12.20., 671. o. 
               
               
                  
                     (2)
                  
                        A Bizottság (EU) 2016/1238 felhatalmazáson alapuló rendelete (2016. május 18.) az 1308/2013/EU európai parlamenti és tanácsi rendeletnek az állami intervenció és a magántárolási támogatás tekintetében történő kiegészítéséről (HL L 206., 2016.7.30., 15. o.).
               
            
      
    ---documentbreak--- 
      
         
         
            
               I. MELLÉKLET
            
            
               „II. RÉSZ 
            
            
               Az összetételre vonatkozó követelmények és a minőségi jellemzők
            
            
               A vaj szilárd, főként „víz a zsírban” típusú emulzió, amely összetételét és minőségét illetően a következő jellemzőkkel rendelkezik:
            
            
                     
                        Paraméterek
                     
                  
                  
                     
                        tartalmi és minőségi jellemzők
                     
                  
               
                     
                        Zsírtartalom
                     
                  
                  
                     
                        legalább 82 %
                     
                  
               
                     
                        Víztartalom
                     
                  
                  
                     
                        legfeljebb 16 %
                     
                  
               
                     
                        Zsírmentes szárazanyag
                     
                  
                  
                     
                        legfeljebb 2 %
                     
                  
               
                     
                        Zsírsavtartalom
                     
                  
                  
                     
                        maximum 1,2 mmol/100 g zsír
                     
                  
               
                     
                        Peroxidszám
                     
                  
                  
                     
                        maximum 0,3 meq oxigén/1 000 g zsír
                     
                  
               
                     
                        Nem tejzsír
                     
                  
                  
                     
                        nem mutatható ki triglicerid-analízissel
                     
                  
               
                     
                        Érzékszervi tulajdonságok
                     
                  
                  
                     
                        ötből legalább négy pont külsőre, zamatra és állagra
                     
                  
               
               „
               
            
               II. MELLÉKLET
            
            
               „II. RÉSZ
            
            
               Az összetételre vonatkozó követelmények és a minőségi jellemzők 
            
            
                     
                        Paraméterek
                     
                  
                  
                     
                        Tartalmi és minőségi jellemzők
                     
                  
               
                     
                        Fehérjetartalom 
                     
                  
                  
                     
                        legalább 34,0 % a zsírmentes szárazanyagban
                     
                  
               
                     
                        Zsírtartalom 
                     
                  
                  
                     
                        legfeljebb 1,00 %
                     
                  
               
                     
                        Víztartalom 
                     
                  
                  
                     
                        legfeljebb 3,5 %
                     
                  
               
                     
                        Titrálható savasság tizednormál nátriumhidroxid-oldat milliliterében megadva
                     
                  
                  
                     
                        legfeljebb 19,5 ml
                     
                  
               
                     
                        Laktátok 
                     
                  
                  
                     
                        legfeljebb 150 mg/100 g
                     
                  
               
                     
                        Foszfatázvizsgálat
                     
                  
                  
                     
                        negatív, vagyis a foszfatázos aktivitás literenként legfeljebb 350 mU a tejporból készített tejben
                     
                  
               
                     
                        Oldhatósági index
                     
                  
                  
                     
                        legfeljebb 0,5 ml (24 °C)
                     
                  
               
                     
                        Égettszemcse-index 
                     
                  
                  
                     
                        legfeljebb 15,0 mg, azaz legalább B korong
                     
                  
               
                     
                        Mikroorganizmusok 
                     
                  
                  
                     
                        legfeljebb 40 000 CFU per gramm
                     
                  
               
                     
                        Író kimutatása (1) 
                     
                  
                  
                     
                        nincs (2)
                     
                  
               
                     
                        Oltós savó kimutatása (3) 
                     
                  
                  
                     
                        nincs
                     
                  
               
                     
                        Savanyú savó kimutatása (3) 
                     
                  
                  
                     
                        nincs (4) vagy legfeljebb 150 mg/100 g (5)
                     
                  
               
                     
                        Íz és szag
                     
                  
                  
                     
                        tiszta
                     
                  
               
                     
                        Megjelenés
                     
                  
                  
                     
                        fehér vagy enyhén sárgás szín, szennyeződésektől és elszíneződött részecskéktől mentes
                     
                  
               
               (1) „Író”: a vaj előállítása során a tejszín kiköpülése és a szilárd zsír leválasztása után nyert melléktermék.
            
            
               (2) Az író hiánya vagy a termelőüzemben hetente legalább egyszer elvégzett, előre be nem jelentett helyszíni ellenőrzéssel állapítható meg, vagy pedig a végtermék laboratóriumi elemzésével, amely legfeljebb 69,31 mg foszfatidil-etanolamin-dipalmitoilt (PEDP) mutathat ki 100 g termékben.
            
            
               (3) „Savó”: a sajt, illetve a kazein előállítása során savak, tejoltó és/vagy fiziko-kémiai eljárások hatására nyert melléktermék.
            
            
               (4) helyszíni vizsgálatok elvégzése esetén.
            
            
               (5) az ISO 8069 szabvány alkalmazása esetén”